فرانسادا واتیکانین پاریس ائلچیسی لویجی ونتورا حاقین‌دا "جینسی سالدیری" سوچلاماسی ایله سوروشدورما آچیلدی.
فرانسا مطبوعاتین‌دا چیخان خبرلرده، پاریس ساوجیلیغینین ونتورا حاقین‌دا پاریس بلدیه‌سینین گنج اوغلان چالیشانینا جینسی سالدیری ائتدیگی گئرکجه‌سی ایله ۲۴ ژانویه‌ده سوروشدورما باشلاتدیغی بیلدیریلدی.
خبرلرده، پاریس بلدیه‌سینین یاسایا اساساً قونونو ۲۳ ژانویه‌ده پاریس ساوجیسی رمی هیتزه داشیماسی ایله سوروشدورمانین آچیلدیغی قید ائدیلرکن، سؤزوگئدن حادثه‌نین پاریس بلدیه باشقانی آنه هیدالگونون ۱۷ ژانویه‌ده بلدیه‌ده وئردیگی تدبیرده باش وئردیگی قید ائدیلدی.
۷۴ یاش‌لی ونتورا ۲۰۰۹دان بو یانا واتیکانین پاریس ائلچیسی وظیفه‌سین‌ده ایشله‌ییر.
